岁月匆匆,一转眼就老了白发,而白发总能让人顿生惆怅,倍感凄凉!年华易老,时光易逝,莫要等到满头白发的时候才感叹时光的逝去。十首咏叹白发的诗,且行且珍惜吧!
照镜见白发
唐-张九龄
宿昔青云志,蹉跎白发年。
谁知明镜里,形影自相怜。
叹白发
唐-岑参
白发生偏速,交人不奈何。
今朝两鬓上,更较数茎多。
叹白发
唐-王维
宿昔朱颜成暮齿,须臾白发变垂髫。
一生几许伤心事,不向空门何处销。
初见白发
唐-白居易
白发生一茎,朝来明镜里。
勿言一茎少,满头从此始。
青山方远别,黄绶初从仕。
未料容鬓间,蹉跎忽如此。
咏白发
宋-吕南公
已任萧衰潜似雪,何须轻脱便随梳。
不及穷愁索长远,一生相逐未相疏。
初见白发示内
宋-贺铸
安能屈指计封侯,西日东风见白头。
信是色身非我有,若论身外更悠悠。
白发
宋-顾逢
一茎白一茎,两鬓忽然更。
难把黄金买,从教青镜明。
染来不似旧,镊去又重生。
多少人无此,相看未可轻。
白发
宋-盛烈
白发非有种,如何忽自生。
尽从方寸地,莳此两三茎。
场屋债犹欠,山林计未成。
头颅知渐丑,羞向镜中呈。
览镜初见白发
元-刘崧
悠悠四十六年春,览镜惊看白发新。
已分逍遥酬日月,东风何用妒閒人。
初见白发
明-王廷相
日日风尘色,劳劳簿领身。
不知明镜里,已作二毛人。